open-index/open-wikipedia-markdown huggingface dataset:
Paulino Lukudu Loro

**Paulino Lukudu Loro** (født 23. august 1940 Kwerijik i Sudan, død 5. april 2021 i Nairobi i Kenya) var katolsk erkebiskop av Juba i Sør-Sudan fra 1983 til 2019.

## Liv og virke
### Prest
Lukudu sluttet til den katolske misjonsordenen combonianerne og ble presteviet 12. april 1970, av biskop Giuseppe Carraro av Verona.
### Biskop av El Obeid
Pave Johannes Paul II utnevnte den 5. mars  1979 til biskop av El Obeid, og ble bispeviet den 5. mars 1979, etter å ha vært dette bispedømmets apostoliske administrator i fem år. Han var president for Sudans bispekonferanse fra 1989 til 1993 og igjen fra 1999 til 2006. Det var paven selv som bispeviet ham i Peterkirken; medkonsekratorer var kurieerkebiskopene Duraisamy Simon Lourdusamy og erkebiskop Eduardo Martínez Somalo.

### Erkebiskop av Juba
Lukudu ble utnevnt til erkebiskop av Juba den 19. februar 1983 og innehadde dette embedet til 12. desember 2019. 

I 2015 søkte han ved sin 75-årsdag det i den katolske kirke sedvanlige søknad til paven om å få tre tilbake av aldersgrunner, men ble i stedet spurt om å fortsette inntil nye biskoper var blitt funnet til tre av hans suffraganbispedømmer, som hadde vært vakante i mange år.

Paulino Lukudu Loro ble kjent som en kritiker av de politiske forhold i Sør-Sudan. Han satte spørsmålstegn ved president Salva Kiir Mayardits integritet, og beskyldte ham og andre politikere i landet for korrupsjon, maktmisbruk og nepotisme. Fredsavtalen etter borgerkrigen i Sør-Sudan 2013 til 2018 var etter hans oppfatning «mangelfull og kan ikke bringe Sør-Sudan en ekte fred». Han oppfordret også De Forente Nasjoner og Vesten om å oppre konsekvent i sin omgang med konflikter i Sudan øf Sør-Sudan.

Han døde påskedag 5. april 2021 på et sykehus i den kenyanske hovedstad Nairobi i en alder av 80 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Paulino Lukudu Loro* (1940-2021) *1979

## Referanser
Slaget om Bir Hakeim

**Slaget om Bir Hakeim** ble utkjempet i perioden mellom 26. mai og 11. juni 1942, ved Bir Hakeim i Italiensk Libya, som en del av slaget ved Gazala.

Den franske styrken bestod av  soldater fra den 1. frie franske brigade, og sto under ledelse av Marie-Pierre Kœnig. De fleste soldatene var fremmedlegionærer, marineinfanterister eller soldater fra det franske koloniriket i Afrika. De kjempet mot  tyske og italienske soldater fra Panzerarmee Afrika under ledelse av generaloberst Erwin Rommel.

Under slaget forsvarte frie franske styrker sine posisjoner i ti dager mot de tallmessig overlegne tyske og italienske styrkene. Rommels mål om å innta Tobruk på slagets andre dag ble dermed kraftig forsinket. Den franske motstanden førte til at aksemaktenes mål om å innta Tobruk ble forsinket med flere dager. Dette gjorde det mulig for britene å trekke tilbake styrker fra byen, noe som i sin tur var med å legge grunnlaget for den allierte seieren i det første slaget om El Alamein. 

Til tross for at de franske styrkene til slutt måtte trekke seg tilbake, var slaget også en viktig moralsk seier for de frie franske, da det var det første store sammenstøtet mellom franske og tyske tropper siden Frankrikes fall i 1940. Det løftet også omdømmet til franske soldater, som hadde blitt kraftig svekket etter nederlaget i 1940.

I en samtale med general Charles de Gaulle sa den britiske statsministeren Winston Churchill at slaget ved Bir Hakeim var en av de beste prestasjonene i krigen (eng: «*One of the finest feats of arms in this war*»).

## Referanser
Memoarer

**Memoarer**, **erindringer** eller **livsminner** er et litterært verk der forfatteren erindrer og forteller om livet sitt. De utgjør en litterær sjanger innen sakprosa og er delvis sammenfallende med selvbiografier. I motsetning til en dagbok, som blir skrevet ned samtidig som hendelsene foregår, blir memoarer skrevet i ettertid.

Det forekommer memoarlitteratur fra forskjellige tider, inkludert oldtiden (Cæsar, for eksempel) og middelalderen (Villehardouin). Sjangeren vokste fram i forskjellig grad i diverse deler av Europa, spesielt i Frankrike fra 1400-tallet, Tyskland og England på 1500-tallet og i Skandinavia fra 1700-tallet, der det norske memoarlitteraturmiljøet vokste ordentlig fram på 1800-tallet.

Eksempler på noen memoarforfattere er Simone de Beauvoir, Joan Didion, William Goldman, Ernest Hemingway og Frank McCourt. Disse er også kjent for verk i andre sjangere. Annie Ernaux mottok i 2022 nobelprisen i litteratur, for hvordan hun skildrer sitt liv i sine memoarer med noen fiktive elementer.

## Fotnoter

## Referanser
Amitāyurdhyānasūtraen

**Amitāyurdhyānasūtraen** (tradisjonell kinesisk; 佛說觀無量壽佛經) er en mahāyānasūtra i det rene lands buddhisme. Den er en av tre grunnleggende «sūtraer om det rene land» (淨土三部經, *jōdo sanbu kyō*). De to andre er *[[Sutraen om evig liv|sūtraen om evig liv]]* og *[[Amitābhasūtraen]]*. Amitāyus er et annet navn på Amitābha, den sentrale skikkelse i det rene lands buddhisme, og denne sūtraen fokuserer hovedsakelig på meditasjoner som involverer komplekse visualiseringer. Dette gjenspeiles i navnet på sūtraen, som ordrett betyr "Amitāyus meditasjonsūtra."

Moderne orientalister betrakter den som en buddhistisk apokryf, som opprinnelig ble skrevet på kinesisk. Ingen sanskritoriginal har blitt oppdaget og sanskritnavnet og sanskritversjoner er trolig reverse oversettelser. Paul Williams gjengir tittelen som *Amitāyurbuddhānusmṛti Sūtra*, som betyr "sūtraen om Amitāyus Buddha’s oppmerksomme nærvær."

## Referanser
Liste over statsledere i 1178

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Hestesport under Sommer-OL 2020 – Kvalifisering

**Kvalifiseringen til [[Hestesport under Sommer-OL 2020|hestesportskonkurransene]] under [[Sommer-OL 2020]]** begynte med VM i hestesport 2018 og varte frem til 31. desember 2019. 

200 ryttere vil kvalifisere seg i 3 individuelle og 3 lagkonkurranser.

## Kalender

## Dressur

### Lag

### Individuelt

## Feltritt

### Lag

### Individuelt

## Jumping

### Lag

### Individuelt

## Referanser
Gustav Korlén

**Hans Gustav Vilhelm Korlén** (født 27. januar 1915 i Falun, død 10. oktober 2014) var en svensk germanist og professor i tysk ved Stockholms universitet 1952–1991.

## Liv
Han var sønn av Arthur Korlén, lektor i tysk ved gymnaset i Falun, og Ingeburg Hansen, som stammet fra Kiel i Tyskland. Siden begge foreldrene døde tidlig og han ikke hadde noen slektninger i Sverige, vokste han opp hos en ungdomsvenn av faren, juristen Robert Malmgren i Lund.

Fra 1933 til 1936 studerte Korlén tysk og engelsk ved Universitetet i Lund. Senere studerte han i Kiel, Paris og Uppsala og fikk i 1945 doktorgraden under Erik Rooth ved Universitetet i Lund for en avhandling om *Die mittelniederdeutschen Texte des 13. Jahrhunderts* («De middelnedertyske tekstene fra det 13. århundre»). Han ble dosent i tysk i Lund samme år og var fra 1952 til 1991 professor ved Stockholms universitet.

## Verk
Korléns doktoravhandling handlet om middelnedertyske tekster fra 1200-tallet, hvor han på grunnlag av dette materialet påviser ulike dialektområder i det nedertyske språkområdet på denne tiden. Senere foresto han en utgave av de nedertyske byrettene fra Stade og Lübeck. Sammen med Bertil Malmberg utga han en lærebok i *Tysk fonetik*.

Som professor i germanistikk arbeidet Korlén for å utvide undervisningen i tysk fra ren språkvitenskap til også å omfatte klassisk og moderne tysk litteratur. Han arbeidet blant annet for å opprette et studium i tysk oversettelse ved universitetet, og bidro til å knytte Walter Berendsohn til universitetet som foreleser i tysk litteratur, særlig eksillitteraturen. Han var en av stifterne av Svensk-tyska sällskapet. I 1964 arrangerte han et møte i den tyske forfattergruppen *[[Gruppe 47]]* i Sigtuna.

## Utmerkelser
Korlén var medlem av Kungliga Vitterhetsakademien fra 1972. På grunn av sin utgave av den lybske byretten ble han utnevnt til æresborger i Lübeck. Han var også æressenator ved Universitetet i Münster og korresponderende medlem av Deutsche Akademie für Sprache und Dichtung. For sitt arbeid for å fremme tysk litteratur i Sverige mottok han Goethe-medaljen og *[[Konrad-Duden-Preis]]*.

## Referanser


## Litteratur
* «Korlén, Hans Gustav Vilhelm», i *Vem är det*. Stockholm: Norstedt, 1962
* «Korlén, Gustav», i *Linguisten-Handbuch*. Tübingen: Gunter Narr, 1994
* Birgit Stolt: «Gustav Korlén», i Kungliga Vitterhetsakademiens Årsbok 2015, s. 41–48 ISBN 978-91-7402-441-8
Trond Hultgren

**Trond Skryseth Hultgren** (født 1970) er en norsk musiker og låtskriver. Han er mest kjent som instrumentalist og vokalist i duoen Sønnavind, som spiller musikk i sjangeren folkrock.

Hultgren har jobbet for blant annet NRK, TV 2 og TVNorge, samt komponert all musikken til utendørsspillet Limaspillet.

Hultgren har også spilt i samtlige reklamefilmer for blant annet Leca, Agder Kollektivtransport, OneCall, Coop og REMA 1000.

## Referanser
Helgenen (film)

***Helgenen*** (originaltittel: *The Saint*) er en er en amerikansk actionthriller og spionfilm regissert av Phillip Noyce med premiere i 1997. Filmen er løst basert på den litterære figuren Simon Templar skapt av Leslie Charteris i 1928, og har Val Kilmer i tittelrollen. 

Den ble en økonomisk suksess og tjente inn 169,4 millioner dollar i kinobillettinntekter på verdensbasis.

## Handlingsreferat
På barnehjemmet Saint Ignatius refererer en opprørsk gutt ved navn John Rossi til seg selv som "Simon Templar" og leder en gruppe foreldreløse barn som forsøker å unnslippe barnehjemmet. Men Simon blir snart oppdaget av en prest, og blir vitne til at en jente dør når hun ved et uhell faller ned fra en balkong. Som voksen bruker Simon (spilt av Val Kilmer) nå en profesjonell tyv kalt "Den hellige" navnene på katolske helgener som alias, og stjeler en verdifull mikrochip som tilhører et russisk olje-selskap.

Simon gjennomfører innbruddet i løpet av et politisk møte arrangert av selskapets eier, Ivan Tretiak, en tidligere kommunist-partisjef og en milliardær innenfor olje og gass. Han er en oligark som forsøker å finne støtte mot den sittende russiske presidenten. Simon blir oppdaget av Tretiaks sønn Ilya (spilt av Valery Nikolaev) men unnslipper med mikrochipen. Etter å ha oppdaget tyveriet, blir Simon kontaktet av Tretiak for å stjele en revolusjonerende kald fusjon-formel oppdaget av en amerikansk elektrokjemiker Emma Russell. Formelen kan produsere ren, billig energi, og kan monopolisere hele energi-markedet.

Ved å bruke aliaset "Thomas More" klarer Simon å stjele formelen fra Emma. Men Tretiak oppdager at formelen er ufullstendig og beordrer sine håndlangere, ledet av Ilya, å drepe Simon og kidnappe Emma for å få tak i den manglende informasjonen. Emma rapporterer ranet til inspektør Teal og inspektør Rabineau fra Scotland Yard, som informerer henne om at Simon er en etterlyst internasjonal tyv. Emma sporer opp Simon til et hotell i Moskva og konfronterer ham om tyveriet. Russiske politi, som er lojale mot Tretiak, arresterer Simon og Emma. De blir ført til Tretiaks herskapshus. Simon og Emma forsøker å flykte, og får hjelp fra en prostituert og hennes familie. Simon oppdager Tretiak planlegger et statskupp mot Russlands president Karpov. Simon forsøker derfor å komme seg inn i presidentens bolig i Kreml, for å informere presidenten om Tretiaks egentlige konspirasjon.

## Skuespillere
* Val Kilmer som mestertyv Simon Templar
* Elisabeth Shue som Dr. Emma Russell
* Rade Šerbedžija som Ivan Petrovich Tretiak
* Valery Nikolaev som Ilya Tretiak
* Henry Goodman as Dr. Lev Naumovich Botvin
* Alun Armstrong som inspektør Teal
* Michael Byrne som Yuri Vereshagin
* Yevgeni Lazarev som Russlands president Karpov
* Irina Apeksimova som Aleksa "Frankie" Frankeyevich
* Lev Prygunov som General Leo Sklarov
* Charlotte Cornwell som Inspektør Rabineau fra Scotland Yard.
* Roger Moore som stemme til radio-annonsør.
* David Schneider som Bar Waiter
* William Hope som ansatt ved State Department.

## Referanser


## Eksterne lenker
*
Johan Bojer videregående skole

**Johan Bojer videregående skole** er en offentlig videregående skole på Vanvikan i Indre Fosen kommune i Trøndelag fylke. Skolen ble etablert i 2019 ved at Rissa videregående skole og Leksvik videregående skole ble slått sammen. Skolen hadde deretter to skolesteder – i Rissa og i Leksvik – i noen år.

Høsten 2021 startet byggingen av et nytt skolebygg i Vanvikan, og det nye bygget sto klart til skolestart 2023.

## Navnet
Skolen har fått navn etter forfatteren Johan Bojer (1872–1959), som vokste opp i Rissa.

## Referanser


## Eksterne lenker
Halestorm

**Halestorm** er et amerikansk rockeband fra Red Lion, Pennsylvania, bestående av vokalist og gitarist Lzzy Hale, hennes bror trommeslager og perkusjonist Arejay Hale, gitarist Joe Hottinger og bassist Josh Smith.

Gruppens selvtitulerte debutalbum ble utgitt i 2009. Det ble utgitt flere singler fra albumet, blant annet "I Get Off". Deres andre album *The Strange Case Of ...* ble utgitt i 2012. En singel "Love Bites (So Do I)" vant Grammy-prisen for beste hardrock/metal fremføring. Andre singler fra albumet er blant annet "Here's to Us" og "I Miss the Misery".

Deres tredje album, *Into the Wild Life*, 2015, nådde topp fem på Billboard 200. Bandets fjerde album, *Vicious*, 2018, debuterte som nummer åtte på listen og ble deres andre topp 10-plate. Singlene "Apocalyptic", "Amen" og en video-versjonen av "Dear Daughter" ble populære.

Halestorm er kjent for sin nærmeste nonstop-turnering, og de opptrer ofte med hele 250 forestillinger om året. Siden 2006 har de turnert med mange andre hardrock- og heavy metal artister, inkludert Alice Cooper, Alter Bridge, Chevelle, Seether, Staind, Papa Roach, Trapt, Three Days Grace, Theory of a Deadman, Buckcherry, In This Moment, Disturbed, Shinedown, Avenged Sevenfold, Stone Sour, Skillet, Hellyeah, Heaven & Hell, Evanescence, The Pretty Reckless, Starset, Sevendust, Dorothy, Lita Ford, Godsmack, Bullet for My Valentine, New Years Day, og Stitched Up Heart.
## Medlemmer

### Nåværende medlemmer

* Lzzy Hale - vokal, rytmegitar, akustisk gitar, keyboard, piano, bass (1997 – nå)
* Arejay Hale - trommer (1997 – nå) 
* Joe Hottinger - gitar, akustisk gitar (2003 – nå)
* Josh Smith - bass, keyboard, piano (2004 – nå)

Fil:Halestorm - 2019158165432 2019-06-07 Rock am Ring - 0992 - AK8I6342.jpg|Lzzy Hale
Fil:2019 RiP Halestorm - Arejay Hale - by 2eight - 8SC0092.jpg|Arejay Hale
Fil:Halestorm - 2019158165935 2019-06-07 Rock am Ring - 1242 - AK8I6592.jpg|Joe Hottinger
Fil:20160210 Bochum Halestorm Halestorm 0195.jpg|Josh Smith


### Tidligere medlemmer

* Leo Nessinger - gitar (2000–2003) 
* Roger Hale - bass (1998–2004)

## Diskografi

### Studio album

* *Halestorm* (2009)
* *The Strange Case Of…* (2012)
* *Into the Wild Life* (2015)
* *Vicious* (2018)
* *Back from the Dead* (2022)

### Konsertalbum
*Live in Philly 2010* (2010)

## Referanser


## Eksterne lenker
* 
*
Club Atlético Platense

**Club Atlético Platense** er en argentinsk fotballklubb fra Florida i Buenos Aires.  Klubben ble grunnlagt i 1905.

## Spillerstall
Oppdatert 26. september 2023.

### Utlånte spillere

## Referanser


## Eksterne lenker
*
Padling under Sommer-OL 2020 – Kvalifisering

**Kvalifiseringen til [[Padling under Sommer-OL 2020|padlekonkurransene]] under [[Sommer-OL 2020]]** begynte 29. april 2019 og varer frem til mai 2021.

## Slalåm
### Kalender

## Sprint
### Kalender

## Referanser
Roing under Sommer-OL 2020 – Kvalifisering

**Kvalifiseringen til [[Roing under Sommer-OL 2020|roregattaene]] under [[Sommer-OL 2020]]** begynte 25. august 2019 og varer frem til 18. mai 2021. 

## Kalender

## Referanser
Staut (Brasiliansk band)

**Staut** er et brasiliansk band som spiller tung, mørk rock. Bandet er fra Vale do Paranhana, i Rio Grande do Sul, Brasil og ble startet i 2004.

Grunnleggeren av bandet er gitaristen Renato Staut, han er også den som komponerer mesteparten av musikken.

Forbildene deres spenner fra klassikere på 70-tallet som Black Sabbath og Led Zeppelin, til mer nyere metal. Bandet er et utpreget live-band med en god respons fra publikum.

De har så langt gitt ut et album *Viajando ao Quadrado* i 2015. På dette albumet finner blant annet sporene "Pesadelo" og "Ogmandino".

## Bandet

* Renato Staut - gitar
* Beta Staut - vokal
* Daniel Seimetz - trommer
* Chico Paz - bassgitar

## Referanser
Indra Mohan Rajbongshi

**Indra Mohan Rajbongshi** (bengali: ইন্দ্রমোহন রাজবংশী; født 26. januar 1946 i Britisk India, død 7. april 2021 i Bangladesh) var en bangladeshisk folkesanger. I 2018 mottok han regjeringens utmerkelse Ekushey Padak.

## Liv og virke
### Bakgrunn
Tidlig i 1950-årene fikk Indra Mohan Rajbongshi musikkundervisning fra sin bestefar, Krishna Das Rajbongshi. Han var involvert i *jatra*, *palagaan*, *[[Nazrul Sangeet|nasrul sangeet]]* og folkesang. Han ble opptatt ved Bulbul Lalitakala-akademiet i Dacca for å lære *nazrul*sang sent i 1960-årene og fullførte et femårig studium dere. I 1963 begynte han å lære folkesanger under Hafizur Rahman. Han begynte ved *Government College of Music* i 1974.

### Karriere
I 1971 deltok Rajbongshi på Swadhin Bangla Betar Kendra.

I 1998 etablerte Rajbongshi organisasjonen *Bangladesh Lok Sangeet Parishad* (Folkesangrådet), som skulle vireke for å prakisere, bevare, fremme og forske på folkesang. Han skev selv om lag hundre folkesanger for barn, blant annet sanger om frigjøringskrigen og om språkbevegelsen.

Rajbongshi mottok sitt *Certificate of World Master* fra Kim Sung Oak, leder av *Association of World Masters for the Exchange of Arts and Culture*.

### Død
Indra Rajbongshi døde 7. april 2021 etter å ha blitt smittet av covid-19 på et sykehus i Dhaka.

## Verker
;Musikkalbum
Frem til 2014 lanserte Rajbongshi ni album. Blant dem er:
* *Sardhoshoto Jonmotshob-e Shrodhanjali* (2012)
* *Dersho Bochhor Agey* (2012)

## Referanser


## Eksterne lenker
*
Mannosfæren

**Mannosfæren** (fra engelsk: *manosphere*) er en løst sammensatt internettbasert subkultur som består av blogger, nettsteder og fora som fremmer motstand mot kvinner, feminisme og likestilling. Mannosfæren omfatter ulike miljøer som incelbevegelsen, MGTOW («Men Going Their Own Way») og andre. Mannosfæren omtales gjerne som del av den høyreekstreme alt-right-sfæren. Mannosfæren er assosiert med trakassering gjennom internett, og har vært knyttet til flere masseskytinger og andre voldsepisoder. Blant kjente nettsteder som regnes til mannosfæren er */r/TheRedPill*, *Return of Kings* og *A Voice for Men*.

## Referanser


## Eksterne lenker
*
Notabax

***Notabax*** er en slekt av billene i delgruppen (underfamilien) Pterostichinae i familiegruppen løpebiller.  

## Utseende
En middelsstor, avlang, blank, svart løpebille. Hodet er stort og bredt med middelsstore fasettøyne, kjevene ikke påfallende forstørrede. Antennene er o,trent så lange som hode + pronotum. Pronotum er rundet med tydelig siderand. Dekkvingene er litt rundede med kraftige punktstriper.

## Utbredelse
Slekten er utbredt i det nordøstlige Australia (Queensland).

## Systematisk inndeling

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[Pterostichinae]]** Bonelli, 1810
****** slekten ***Notabax*** Moore, 1976 
******* *[[Notabax monteithi]]* Moore, 1876

## Referanser


## Eksterne lenker
* Atlas of Living Australia - *Notabax* https://bie.ala.org.au/species/urn:lsid:biodiversity.org.au:afd.taxon:666c787f-fb70-483f-9c27-659590887953#overview
*
Ernst Isaksen

**Ernst Isaksen** (født 22. mai 1941 på Lyngseidet i Troms) er en norsk lærer, skoleleder, lokalhistoriker og politiker (Ap).

Isaksen vokste opp i Rotsund, Nordreisa og utdannet seg til lærer ved Tromsø offentlige lærerskole og senere studier i nordisk ved Universitetet i Trondheim og historie ved Universitetet i Tromsø. Han var lærer, inspektør og rektor ved Arnøyhamn skole, skolesjef i Skjervøy, ordfører i Skjervøy, rådmann i Nordreisa, fylkeshelsesjef i Troms, fylkesordfører i Troms og Sjef for almenne serviceavdelinger for Universitetssykehuset i Nord-Norge

Isaksen mottok Kongens fortjenstmedalje i gull i 2006 for sin omfattende innsats i politisk virksomhet og for sitt arbeid og samfunnsengasjement innenfor offentlig forvaltning, skoleverket, helsevesenet og kultursektoren.

Han er en aktiv lokalhistoriker med fokus på Nord-Troms. Ernst Isaksen er gift og har tre barn.

**Publikasjoner**

*Isaksen, Ernst (2011) «Fartøyer og folk i Rotsundet: frakteskuter og snurpere»
*Isaksen, Ernst (2012) «Med gull som grunnmur. I. Evensen, Skjervøy 1912-2012»
*Bjørkestøl, Per & Isaksen, Ernst (2013) «Fiskeflåten i Skjervøy 1900-1972» Sørkjosen: Nord-Troms Museum
*Isaksen, Ernst (2015) «Mor Lyng og hennes samtid»

## Referanser
Steinar Klouman Hallert

**Steinar Klouman Hallert** (født 1993) er en norsk skuespiller og tekstforfatter fra Fjellstrand i Nesodden.

Han medvirket i NRKs humorserie *[[Martin og Mikkelsen]]* fra 2018, og laget på den sammen tiden sketsjer på humornettstedet Humornieu. I 2018 ble han kåret årets humorspire under Humorprisen.

Hallert spilte hovedkarakteren Sigurd, og var en av manusforfatterne til TV-serien *Sigurd fåkke pult* fra 2020 til 2022. For serien ble han nominert for Gullruten 2020 i klassen beste manus TV-drama sammen med  og Erlend Mørch og Gullruten 2021 i klassen beste skuespiller. Sammen med Erlend Mørch ble han nominert til Gullruten 2023 i klassen beste programleder underholdning for TV-serien *Erlend og Steinar hjelper deg*.

Hallert har siden 2023, sammen med sin samarbeidspartner Erlend Mørch, vært en del av NRK, hvor de sammen lager podkasten *Både Erlend og Steinar*. Sammen med Mørch skapte og skrev han den animerte TV-serien *[[Hellerudsvingen (TV-serie)|Hellerudsvingen]]* som hadde premiere på NRK TV i oktober 2024. *Hellerudsvingen* ble nominert til Humorprisen 2024 i klassen morsomste humorprogram, podkasten *Både Erlend og Steinar* ble nominert i klassen morsomste podkast, mens Hallert selv ble nominert til publikumsprisen for sin deltakelse i *[[Ikke lov å le på hytta]]*. Foran Gullruten 2025 ble Hallert og Mørch nominert i klassene beste manus drama og beste regi drama, siste sammen med , for *Hellerudsvingen*. TV-serien ble også nominert i klassene årets nyskapning og årets innovasjon. Han vant publikumsprisen under Humorprisen 2025 for *Ikke lov å le på hytta - All stars* mens andre sesong av *Hellerudsvingen* igjen ble nominert i klassen morsomste humorprogram.

Han har medvirket i flere TV-serie og filmer, som *[[Heimebane]]* i 2018 og *[[Fjols til fjells (2020)|Fjols til fjells]]* i 2020. Han har også vært manusforfatter for NRK-produksjonene *På fylla* og *Oslo Zoo*.

Han er utdannet tekstforfatter fra Westerdals og har gjort standup, podcast, revy og improteater. 

Han er fetter til skuespillerne Espen Klouman Høiner og Karin Klouman.

## TV-opptredener og film
### TV-serier
* 2024 *[[Kids in Crime]]*
* 2024 *[[Hellerudsvingen (TV-serie)|Hellerudsvingen]]* (skaper, manus og stemmer)
* 2023 *Føkkings Fladseth*
* 2022 *Erlend og Steinar hjelper deg*
* 2020–2022 *Sigurd fåkke pult* 
* 2020 *Dødsriket* 
* 2020 *[[Aldri voksen (TV-serie)|Aldri voksen]]* 
* 2018 *Bitch City*
* 2018 *[[Heimebane]]* 
* 2018 *Oslo Zoo*
* 2018 *[[Blank (TV-serie)|Blank]]*

### Film og kortfilm
* 2022 *[[Syk pike (film)|Syk pike]]*
* 2020 *[[Fjols til fjells (2020)|Fjols til fjells]]*
* 2019 *[[Håp (film)|Håp]]* (Simon)
* 2017 *[[Thelma (film, 2017)|Thelma]]* (Kristoffer)
* 2017 *Kelly Lee Owens: Throwing Lines*
* 2015 *Alt ettersom*
* 2015 *Fuglehjerter*

## Referanser


## Eksterne lenker
* 
*  Steinar Klouman Hallert på Humornieu
Juventino Kestering

**Juventino Kestering** (født 19. mai 1946 i Morro do Gato ved São Ludgero i Brasil, død 28. mars 2021 i Rondonópolis) var en brasiliansk katolsk prelat og biskop av Rondonópolis-Guiratinga.

## Liv og virke
### Bakgrunn
Kestering begynte i 1959 på småseminaret *Nossa Senhora de Fátima* i Tubarão. Etterpå studerte han filosofi og katolsk teologi i Curitiba. 
### Prest
Den 14. juli 1973 ble han presteviet i sognekirken São João i São Ludgero. Fra 1973 til 1988 var han kapellan ved katedralmenigheten i Tubarão, fra 1992 til 1997 professor ved Instituto Teológico de Santa Catarina (ITESC) og 1997 instituttets rektor.
### Biskop
Pave Johannes Paul II utnevnte ham den 19. november 1997 til biskop av Rondonópolis. Han ble bispeviet av biskopen av Tubarão, Hilário Moser, den 8. mars året etter. Medkonsekrerende var Osório Willibaldo Stoffel, som var den emeriterte biskop av Rondonópolis, og Eusébio Scheid, erkebiskop av Florianópolis.

Kestering døde under intensivmedisinsk behandling for covid-19.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Paolo Bertoli (1908-2001) *1952
* Kardinal Carlo Furno (1921-2015) *1973
* Biskop Hilário Moser (1931-2004) *1988
* Biskop *Juventino Kestering*

## Referanser


## Eksterne lenker
* om Juventino Kestering (CNBB)
Bagn Idrettslag

**Bagn Idrettslag**, også kalt **Bagn IL**, er et idrettslag som ble etablert i Bagn i Innlandet den 5. mars 1911. Opprinnelig het laget **Bagn ski og fotballklubb**. I 1916 ble navnet endret til Bagn idrettslag.

## Idrettsgrener
Per 2021 er idrettslaget registrert med aktivitet i følgende særforbund:

* Fotball
* langrenn og hopp
* friidrett
* innebandy
* klatring
* svømming
* sykling

## Tabellen

## Referanser
Diamella

***Diamella***  er en slekt av løpebiller. 

## Utbredelse
Slekten er utbredt i Sørøst-Asia (Filippinene).

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga Schellenberg, 1806
*** Overfamilien løpebiller og vannkalver, **[[Caraboidea]]** Latreille, 1802
**** Familien **[[løpebiller]]**, Carabidae Latreille, 1802
***** Underfamilien **[[Lebiinae]]**  Bonelli, 1810
****** Stammen Lebiini  Bonelli, 1810 
******* Gruppen Physoderina Chaudoir, 1877
******** Slekten ***Diamella*** Shi, Zhou & Liang, 2013
********* *[[Diamella arrowi]]* Jedlicka, 1952
********* *[[Diamella barsevskisi]]* Anichtchenko, 2016
********* *[[Diamella cupreomicans]]* Oberthür, 1883
********* *[[Diamella kaszabi]]* Jedlicka, 1952
********* *[[Diamella singularis]]* Anichtchenko, 2017

## Referanser


## Eksterne lenker
*
Allophanopsis

***Allophanopsis***  er en slekt av løpebiller.

## Utseende
En middelsstor (ca. 8 millimeter), avlange, svart løpebille. Dekkvingene har grønnlig metallglans, undersiden kobberaktig.

## Levevis
Lebiinae inneholder mange arter som lever i trær, der de gjerne løper rundt på barken.

## Utbredelse
Arten er kjent fra Java.

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga Schellenberg, 1806
*** Overfamilien løpebiller og vannkalver, **[[Caraboidea]]** Latreille, 1802
**** Familien **[[løpebiller]]**, Carabidae Latreille, 1802
***** Underfamilien **[[Lebiinae]]**  Bonelli, 1810
****** Stammen Lebiini  Bonelli, 1810 
******* Gruppen Pericalina Hope, 1838
******** Slekten ***Allophanopsis*** Louwerens, 1952
********* *[[Allophanopsis emarginata]]* Louwerens, 1952

## Eksterne lenker
*
Myggnett

Et **myggnett** er et finmasket nett som kan brukes til å holde mygg og andre insekter utenfor et visst område, for eksempel en soveplass. Myggnett kan for eksempel brukes i teltåpninger, rundt senger, i vindu eller dører.

## Helse
I tillegg til å fjerne irritasjon fra mygg kan myggnett også bidra til å verne mot sykdommer som blir overførte av mygg, som for eksempel malaria, dengue, gulfeber og ulike typer encefalitt som vestnilfeber.

## Galleri

Mosquito Netting.jpg|Myggnett festet i taket
Mosquitonet149.jpg|Myggnett festet i en ramme
Mosquito net.jpg|Myggnett-telt
Window with insect screen.JPG|Vindu med myggnett


## Se også
* Malaisefelle

## Referanser
Paracord

**Paracord** er en type nylontau som består av en kjerne med tråder omsluttet av et vevd ytre skall. Navnet kommer fra at tautypen opprinnelig ble brukt til fallskjermliner i det amerikanske militæret under andre verdenskrig. Siden har tauet også blitt populært til sivil bruk, særlig blant friluftsmennesker.

## Bruk
Ved hjelp av forskjellige typer knoper kan man lage armbånd, nøkkelbånd, fester til ryggsekker, kniver, og så videre. Formålet med å bruke paracord til dette er at man det kan knyttes opp i en situasjon hvor man trenger et tau, og på denne måten få et sterkt tau på flere meter. Trenger man enda lengre tau kan man sprette opp og binde sammen de indre nylontrådene.

## Typer
Paracord finnes i flere forskjellige varianter. Tallene indikerer styrken til tauet, og de vanligste typene for hobbybruk er:

* 550 paracord (også kalt type 3), skal tåle vekt på 250 kg (550 pund)
* 450 paracord (også kalt type 2), skal tåle vekt på 204 kg (450 pund)

Tauene består av et ytre skall med flettede nylontråder, og flere mindre 2-lags nylontråder. 550 paracord består av 7 stk 2-lags nylontråder, mens 450 Paracord har 4 stk 2-lags nylontråder. 

## Referanser
Fjellduk

En **fjellduk** eller **vindsekk** er en vindtett (og ofte vanntett) overtrekkspose brukt til klatring, tur- og friluftsliv, særlig til å lage bivuakk. Den brukes ofte utenpå en sovepose for å gi beskyttelse mot smuss, fuktighet og varmetap på grunn av vind. Den kan også brukes til å gå inni på korte stopp eller postering slik at man unngår å miste kroppsvarme i vinden.

Fjellduker leveres med og uten isolasjon. Isolerte duker gir bedre beskyttelse mot kulde, og har isolasjonsmaterialet tar opp kondens fra kroppen, og du blir ikke så raskt klam under duken. Det er stor variasjon mellom dukene på kvaliteter som vekt, pakkvolum, isoleringsevne, og vannsøyle.

## Kondens
Menneskekroppen avgir kondens (vanndamp) når man sover og i resten av døgnet forøvrig. Enkle fjellduker er laget av vanntette plastmaterialer (ofte polyuretan) som ikke puster, hvilket har ulempen at innsiden av fjellduken og dermed soveposen blir våt etter lengre tids bruk. Denne prosessen går raskere når det er lav temperatur utendørs. PU-belagte fjellduker er derfor mindre egnet til bruk på vinterhalvåret, spesielt når man skal overnatte ute flere netter på rad. Det bør i så fall være muligheter for å lufte og tørke soveposen på dagtid.

Fjellduker av dyrere materialer kan ha en membran som i teorien skal slipp gjennom vanndamp om impregnering er intakt (for eksempel Gore-Tex), men samtidig til en viss grad begrenser inntrengning av vann fra utsiden. Det kan likevel være nødvendig med lufting av soveposen ved overnatting flere netter på rad.

## Produsenter

* Jerven
* Helsport

## Se også
* Gapahuk

## Referanser
Taekwondo under Sommer-OL 2020 – Kvalifisering

**Kvalifiseringen til [[Badminton under Sommer-OL 2020|taekwondokonkurransene]] under [[Sommer-OL 2020]]** begynte 7. desember 2019 og varte frem til 14. mai 2021. 

124 taekwondoutøvere vil kvalifisere seg i åtte forskjellige øvelser.

## Kalender

## Referanser
Zolotarevskyella

***Zolotarevskyella*** er en slekt av billene i delgruppen (underfamilien) Lebiinae i familiegruppen løpebiller.  

## Utbredelse
Slekten er utbredt i Afrika og Asia.

## Systematisk inndeling

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[Lebiinae]]** Bonelli, 1810
****** stammen Lebiini Bonelli, 1810 
******* delgruppe Dromiusina Bonelli, 1810 
******** slekten ***Zolotarevskyella*** Mateu, 1953
********* *[[Zolotarevskyella afghana]]* Mateu, 1976
********* *[[Zolotarevskyella rhytidera]]* (Chaudoir, 1876)
********* *[[Zolotarevskyella strigicollis]]* (Wollaston, 1867)

## Referanser


## Eksterne lenker
*
Værøya

**Værøy** er hovedøya og den fysisk største av øyene i Værøy kommune i Nordland, der også tettstedet Sørland utgjør kommunens administrasjonssenter. Øya ligger sør for den ubebodde øya Mosken og nordøst for Røstlandet i nabokommunen Røst, som ligger aller ytterst og lengst sørvest i Lofoten. Nord for Værøy ligger havområdet Nordlandsflaget med holmer og skjær. De største og nærmeste holmene er Lamholmen og Aurholmen i direkte tilknytning til Værøy og Nordlandsflaget. Øst for Værøy og Nordlandsflaget ligger Vestfjorden, og vest for øya ligger Norskehavet.

Det høyeste punktet på Værøy er Nordlandsnupen med sine , men også Måhornet lengst sør på Måstadhalvøya og Håen på Håheia sentralt på øya er topper som rager mer enn 430 moh. Nordlandsnupen ligger nord på øya, i den delen som kalles *Nordland*. Der ligger også Værøy gamle kirke, som opprinnelig ble bygget i Kabelvåg i 1714 og flyttet hit i 1799. Theodor Kittelsen bodde i en kortere periode på den tilhørende prestegården, som nå er restaurert og brukes til overnatting. Værøy nye kirke ligger på Sørland.

På Måstadhalvøya finnes noen av Norges aller rikeste fuglefjell, som er viktige hekkeplasser for flere arter av sjøfugler. Måstadfjellet omfattes i så måte av både Måstadfjellet naturreservat og Måstadfjellet landskapsvernområde, to verneområder som grenser opp mot hverandre og har ramsarstatus.

## Lundehundene
Måstad er også stedet der norsk lundehund i dagens form kan hevdes å stamme fra, alle som én. Dagens lundehunder er nemlig alle etterkommere av et femtitalls opprinnelige lundehunder som bare fantes her i Måstad i 1940. At hunden ble reddet for ettertiden skyldtes både flaks og snartenkthet. I 1939 ble nemlig én hannhund og tre tisper sendt til en oppdretter på Hamar i Hedmark, og disse ble litt senere lundehundens redning, for på her på Værøy døde alle lundehundene av valpesyke i 1943. Året etter ble det derfor sendt noen hunder fra bestanden i Hamar tilbake til Måstad, og der kommer flaksen virkelig inn, for hundene som var igjen i Hamar døde også av valpesyke litt senere. Hundene som kom tilbake fra Hamar til Måstad ble lundehundens redning. Alle dagens lundehunder stammer fra disse få hundene.
Charles Curran (teolog)

**Charles E. Curran** (født 30. mars 1934 i Rochester i delstaten New York i USA) er en amerikansk katolsk prest og moralteolog.

## Biografi
Han ble presteviet i 1958 for bispedømmet Rochester i USA. Han fortsatte studiene i Roma ved det pavelige universitet Gregoriana, hvor han tok licentiatsgrad i teologi i 1959 og doktorgrad i teologi i 1961. Han tok også spesialisering i moralteologi ved *[[Det pavelige akademi Alfonsiana|Alphonsianum]]* i 1961.

Han vendte tilbake til USA og underviste teologi ved bispedømmeseminaret i Rochester. I 1965 ble han kalt til å undervise ved Catholic University of America i Washington, D.C.. På grunn av sin dissens fra den offisielle katolske stillingen om kunstig prevensjon, besluttet universitetets ledelse i 1967 ikke å fornye hans kontrakt, men etter protester fra andre professorer og også fra studenter trakk de beslutningen tilbake. I 1968 undertegnet han sammen med en gruppe teologer et dokument som kritiserte pave Paul VIs encyclika *[[Humanae Vitae]]*.

På 1970-tallet uttrykte han uenighet fra offisielle katolske standpunkter om masturbering, seksuelle forhold før ekteskap, og skilsmisse. Om abort og homoseksuelle forhold mente han at de i noen tilfeller kunne betraktes som tillatte moralsk sett. For slike stillingragender ble hans skrifter gransket av Kongregasjonen for troslæren og han ble innkalt til Roma. Til sitt forsvar erklærte Curran at han ikke hadde benektet noen dogmer eller trossannhet, og at dissens var legitim i disse spørsmålene. Dette standpunkt ble bestridt av Vatikanet, som bekreftet at ekteskapets uoppløselighet var blitt stadfestet ved Tridentinerkonsilet og at abort var blitt fordømt av Annet Vatikankonsil.

I 1986 forbød Vatikanet ham å undervise i katolsk teologi, så han ble suspendert fra undervisning ved *Catholic University av America*.

Etter å ha undervist som gjesteprofessor ved Cornell University og deretter Auburn University, takket han i 1991 ja til å undervise ved Southern Methodist University i Dallas i Texas som *Elizabeth Scurlock University Professor of Human Values*.  Han trakk seg fra heltidsundervisning i 2014.

## Referanser


## Eksterne lenker
*  Curran's SMU website
*  Whispers in the Loggia: In Big D, SMU Swims the Tiber
Charles Curran

**Charles Curran** er navnet til flere personer:

*BBC-sjefen Charles Curran (BBC)
*Teologen Charles Curran (teolog)
Hassan Preisler

**Hassan Preisler** (1969–) er en dansk skuespiller, forfatter, dramatiker og radiovert. 

Han er født i Charlottenlund utenfor København, og var TV-fotograf frem til han startet en karriere som skuespiller. Han har spilt i en lang rekke teaterforestillinger og filmer. Han har også skrevet dramatikk for flere teatre. 

Han er det danske innslaget i debattprogrammet *[[Norsken, svensken og dansken]]*.

## Referanser


## Eksterne lenker
* 
*
Vette (vekt)

En **vet(t)** eller **vette** (flertall: **vetter**) er en gammel norsk måleenhet tilvarende 28,8 mark eller 6,2985 kilogram.

Termen bruktes også for landskyld og gir altså et mål for verdien av en eiendom.

## Referanser
Robin Haglund Mathisen

**Robin Haglund Mathisen** (født 5. juni 1999) er en norsk ishockeyspiller som spiller løper hos Storhamar Hockey siden april 2021.

Mathisen spilte hos Stavanger Oilers fra 2015 til 2020.  Han har også spilt på utlånd for Magnlerud og for Frisk Asker. Mathisen er fra Oslo og er Vålerenga-gutt.
 
## Referanser


## Eksterne lenker
*
Skorlagad

***Skorlagad*** er en slekt av biller i delgruppen (underfamilien) Platyninae i familiegruppen løpebiller. 

## Utbredelse
Slekten er utbredt i Asia (Nepal).

## Systematisk inndeling

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie Platyninae Bonelli, 1810
****** slekten ***Skorlagad*** Morvan, 1999 
******* *[[Skorlagad cameroni]]* (Louwerens, 1953)
******* *[[Skorlagad kornbihanik]]* Morvan, 2007
******* *[[Skorlagad kucerai]]* Morvan, 2007
******* *[[Skorlagad nepalensis]]* Morvan, 1999

## Referanser


## Eksterne lenker

*
Teateråret 1916

**Teateråret 1916** er en oversikt over hendelser, verk, fødte og avdøde personer med tilknytning til teater i 1916.

## Nye drama

## Årets oppsettinger
## Fødsler

|-
|Februar ||21. || Jørn Ording ||  || skuespiller, instruktør og sanger ||align=center| 85 ||align=center| 2001 || 

|September ||14. || Eric Bentley ||  || dramakritiker ||align=center| ||align=center|2020 ||
|-
|rowspan=1| Oktober ||3. || Knut Wigert ||  || skuespiller ||align=center|89 ||align=center|2006 || 
|}
## Dødsfall

|-
|Oktober || 25. || John Todhunter ||  || poet og dramatiker ||align=center|  ||align=center|1839 ||
|}

Jørn_Ording_på_scenen_1967.jpg|Jørn Ording(1916–2001)
Knut_Wigert_as_John_Gabriel_Borkman_in_1979.jpg|Knut Wigert(1916–2006)


## Referanser
Death Stranding

***Death Stranding*** er et action-spill utviklet av Kojima Productions. Det er det første spillet fra regissør Hideo Kojima og Kojima Productions etter splittelsen med Konami i 2015. Spillet ble utgitt av Sony Interactive Entertainment for PlayStation 4 i november 2019 og av 505 Games for Windows i juli 2020.

Spillet er satt i en post-apokalyptisk fremtid i USA hvor overnaturlige vesener kalt "Beached Things", eller "BTs" hjemsøker landskapet, og jorden er på randen av masseutryddelse. Spilleren kontrollerer Sam Porter Bridges (Norman Reedus). Sam Porter Bridges jobber som et sendebud som har oppdrag av å levere forsyninger til isolerte kolonier og koble dem sammen via et trådløst kommunikasjonsnettverk.

Spillet har en rekke kjente skuespillere i rollelisten. I tillegg til Norman Reedus som hovedkarakteren, har spillet skuespillere som Mads Mikkelsen, Léa Seydoux, Margaret Qualley, Troy Baker, Tommie Earl Jenkins, Lindsay Wagner, Guillermo del Toro, og Nicolas Winding Refn.

Death Stranding mottok stort sett positive anmeldelser, hvor kritikerene hyllet stemmeskuespillet, lydsporet, og det visuelle. Gameplayet og historien skapte mer blandede meninger. Mange bemerket at elementer av spillet minnet om Koronaviruspandemien, som begynte innen en måned etter lanseringen.

## Referanser
MGTOW

**MGTOW** (forkortelse for «Men Going Their Own Way») er et nettsamfunn som består av menn som står for mannlig separatisme, ideen om at menn bør leve uten kvinner. Grupperingen er del av den bredere mannosfæren, sammen med incelbevegelsen og andre grupper. Miljøet har blitt en del av alt-right-miljøet fra 2015. Southern Poverty Law Center omtaler MGTOW som en hatgruppe.

## Historie og ideologi
Det er ikke klart nøyaktig hvor MGTOW-ideologien oppsto, men den antas å stamme fra begynnelsen av 2000-tallet. En blogg kalt *No Ma'am* publiserte et «MGTOW-manifest» i 2001. MGTOW-miljøet ble en del av alt-right-feltet da dette ble popularisert fra rundt 2015. Milo Yiannopoulos bidro til å popularisere MGTOW med en artikkel i *[[Breitbart]]* i 2014.

MGTOW omtales som misogynistisk, og hevder at kvinner og likestilling har ødelagt samfunnet. Grupperingen overlapper med alt-right og rasistiske miljøer. Southern Poverty Law Center omtaler MGTOW som en hatgruppe og begynte å omtale MGTOW i 2018 som del av sitt prosjekt om hatefulle miljøer, kalt *Hate Map*.

MGTOW-miljøet har utviklet egne sjargonguttrykk. Blant annet er «rød pille»-metaforen, som opprinnelig stammer fra The Matrix-filmene, mye brukt i miljøet. De som har akseptert påstanden om at kvinner og likestilling har ødelagt verden omtales i miljøet som personer som har «svelget den røde pillen», mens de som ikke aksepterer MGTOW-ideologien omtales som «blåpiller». MGTOW skal også opptre på Twitter.

## Referanser
Liste over Ecuadors presidenter

**Liste over Ecuadors presidenter** inneholder Ecuadors statsoverhoder fra landet fikk sin uavhengighet fra Gran Colombia i 1831 og fram til i dag. Juan José Flores var landets første president og den som erklærte Ecuadors uavhengighet. Fra 1830 til 1845 ble presidenten valgt i indirekte valg. Fra 1869 ble valget avgjort i folkeavstemning, selv om stemmeretten i det 19. århundre var begrenset til menn med en viss inntekt og formue.

Fra 1979 ble president og visepresident valgt i samme valg. Etter 1998 kan en kandidat vinne valget etter å ha fått over 40% av de gyldige stemmene, forutsatt at det er minst 10% margin til nummer to.

## Liste over presidenter

## Rivaliserende opprørsregjeringer

## Referanser
Weissensee (TV-serie)

***Weissensee*** er en tysk TV-serie. Serien foregår i Øst-Berlin mellom 1980 og 1990 og følger familiene Kupfer og Hausmann i Øst-Berlin i 1980 (1. sesong) og 1987 (2. sesong), fra Murens fall til januar 1990 (3. sesong) og på tidspunktet for innføringen av D-Mark i juni 1990 (4. sesong).

## Handling

Handlingen følger Kupfer-familien, som er godt etablert i DDR. Hans Kupfer og hans sønn Falk er begge høytstående offiserer i Østtysk hemmelig politi, mens den yngre sønnen Martin er vanlig politimann i Volkspolizei. Martin valgte denne jobben fordi han ikke er så regimetro som resten av familien. Etter en kort biljakt en kveld arresterer Martin Julia Hausmann, en ung butikkarbeider. Etter løslatelsen innleder de et forhold. Situasjonen kompliseres imidlertid av at Julias mor er en sanger kjent for tekster som kritiserer regimet. Falk prøver å dele paret, mens Hans i hemmelighet nærmer seg Julias mor, som han en gang hadde et forhold med.

## Roller

* Uwe Kockisch som Hans Kupfer
* Jörg Hartmann som Falk Kupfer
* Florian Lukas som Martin Kupfer
* Anna Loos som Vera Kupfer
* Ruth Reinecke som Marlene Kupfer
* Katrin Sass som Dunja Hausmann
* Hannah Herzsprung som Julia Hausmann

## Videre lesing
* Evans, Alex (2013) ''Germany can't produce a Breaking Bad'' , på thelocal.de, 15. oktober 2013

## Referanser


## Eksterne lenker
* 
*
Limba (treslag)

**Limba** (*Terminalia superba*) er et treslag i familien Combretaceae.

Det er et stort, løvfellende tre som blir opptil 50 m høyt med en stammeomkrets på 5 m. Stammen er svært rett, og ved basis av stammen er det store brettrøtter som kan gå opptil 6 m over bakken. Barken er forholdsvis glatt, grå og flekkes av i små biter. Rotsystemet er ganske grunt, og eldre trær mister pælerota og støtter seg i stedet på brettrøttene.

Bladene sitter spredt og er samlet ytterst på greinene. De er omvendt eggformede, 6–12 cm lange og 2,5–7 cm brede. Det er 7–8 par sidenerver, og bladstilken er 3–7 cm lang. Blomsterstanden er et 7–18 cm langt aks. Blomstene er små, grønnhvite og sittende. Blomstringen finnes sted samtidig med eller rett etter løvsprett og varer 2–5 uker. Insekter pollinerer blomstene. Fruktene modnes i løpet av regntida og blir modne samtidig som løvet felles og tørketida begynner. Frukten har vinger, inneholder ett frø og er 4–7 cm lang og 1,5–2,5 cm bred.

Limba vokser 150–1000 moh. i tropisk lauvfellende skog med ei tørketid på fire måneder. Midlere årstemperatur må være 20–28&nbsp;°C, og årsnedbøren bør ligge i området 1000–1800 mm. Arten er naturlig utbredt i tropisk Afrika fra Guinea og Den sentralafrikanske republikk sørover til Angola.

Trevirket er kremgult, men hos noen trær har veden mørke årer. Det brukes til kryssfinér, dørblader, møbler og annen snekring. Limba brukes ofte i det ytterste trelaget på bordtennisracketer. Virket brukes både i hals og kropp på el-gitarer, for eksempel i den første modellen av Gibson Flying V. Lyst tre kalles *limba blanc* eller *limba clair*, mens mørkt tre kalles *limba noir* eller *noyer du Mayombe*. Andre navn på virket er *korina*, *afara* og *fraké*.  Ambrosiabiller i slekta *Dolipygus* forårsaker ofte råteskader på trærne.

## Galleri

Terminalia superba-Musée royal de l'Afrique centrale (4).jpg|Brettrøtter
Black Limba Commercial Forest Products.jpg|Trevirke med mørke årer
Albert King 1968.jpg|Albert King med en Gibson Flying V laget av limba


## Referanser
 

## Eksterne lenker
*